ishant sharma released from indian test squad
ఇషాంత్.. నువ్వు వెళ్లి రంజీ మ్యాచ్ ఆడుకో..!
కోల్‌కతా టెస్టులో ఆడే జట్టులో అవకాశం కోల్పోయిన ఇషాంత్ శర్మ తిరిగి రంజీ మ్యాచ్ ఆడేందుకు వీలుగా బీసీసీఐ అతణ్ని రిలీజ్ చేసింది.
TNN | Updated:
Nov 16, 2017, 06:56PM IST
భారత పేస్ బౌలర్ ఇషాంత్ శర్మ తిరిగి రంజీ మ్యాచ్ ఆడనున్నాడు. శ్రీలంకతో జరుగుతున్న మూడు టెస్టుల సిరీస్&zwnj;కు బీసీసీఐ ఎంపిక చేసిన 15 మంది ప్రాబబుల్స్ జాబితాలో లంబూ ఎంపికయ్యాడు. కానీ తుది జట్టులో మాత్రం చోటు దక్కించుకోలేకపోయాడు. ఈడెన్ గార్డెన్స్&zwnj;లో జరుగుతున్న తొలి టెస్టులో భువనేశ్వర్ కుమార్, ఉమేశ్ యాదవ్, మహ్మద్ షమీకి మేనేజ్&zwnj;మెంట్ ఆడే అవకాశం కల్పించింది. రంజీల్లో అతడు ప్రాతినిధ్యం వహిస్తోన్న ఢిల్లీ జట్టు కీలక మ్యాచ్&zwnj;లు ఆడుతోంది. దీంతో ఇషాంత్ రంజీ మ్యాచ్ ఆడేందుకు వీలుగా బీసీసీఐ అతణ్ని జట్టు నుంచి రిలీజ్ చేసింది.
బీసీసీఐ నిర్ణయంతో లంబూ తిరిగి ఢిల్లీ జట్టు కెప్టెన్&zwnj;గా బాధ్యతలు చేపట్టనున్నాడు. మహారాష్ట్రతో జరుగుతున్న రంజీ మ్యాచ్&zwnj;లో ఇషాంత్ బరిలో దిగనున్నాడు. తొలి మూడు మ్యాచ్&zwnj;ల్లో ఢిల్లీని ముందుకు నడిపించిన ఇషాంత్ శర్మ.. ఆరు ఇన్నింగ్స్&zwnj;ల్లో 15 వికెట్లు తీశాడు.